Stella Oduah Ogiemwonyi ( nee Oduah; amụrụ ya na ụbọchị nke ise n'ọnwa Jenụwarị n'afọ 1962), bụ onye ọrụ Sineti ya bụ nnukwu ụlọ ọme iwu (Senate) nke Nigeria na onye isi na mbụ na Naijiria gburugburu na-elekọta ihe niile gbasara ụgbọelu (Minister nke Aviation) . E duru ya iyi ọrụ dị ka otu onye Mịnịsta na ụbọchị nke abụọ n'ọnwa Julaị n'afọ 2011 ma ziga ya ka ọbụrụ onye isi na ngalaba ihe niile gbasara ụgbọelu na ụbọchị nke anọ otu ọnwa na afọ ahụ. Agbanyeghị nke a, a'na puru ya ọrụ dị ka Mịnịsta nke ụgbọ elu na ụbọchị iri na abụọ n'ọnwa Febụwarị n'afọ 2014. Ọ nọkwa na otu ndị hụrụ maka ndọrọ ndọrọ ọchịchị nke onye bụbu onye isi ala Goodluck Jonathan, ebe o jere ozi dị ka onye isi mgbasa ozi nke Nchịkwa Ego. Na afọ 2013, ọ bụ otu onye n'ime ndị nnọchi anya nke Onye isi ala ndị ahọpụtara ka ha gaa nraranye nke Pope Francis Ndị ọzọ sokwa na otu ahụ bụ David Mark, Onye isi oche nke Senate na Viola Onwuliri, Mịnịsta Ofesi.